पाएं अपने शहर की ताज़ा ख़बरें और फ्री ई-पेपरडाउनलोड करें
कांग्रेस प्रदेशाध्यक्ष और शिक्षामंत्री गोविंदसिंह डोटासरा ने अपने विधानसभा क्षेत्र लक्ष्मणगढ़ में भी एक कोविड केयर सेंटर तैयार करने के लिए के लिए 32 लाख रुपए विधायक कोष से दिए है। जिसको जिला प्रशासन ने मंजूरी दे दी है। जिला परिषद सीईओ सुरेश कुमार ने 32,01,000 रुपए मंजूरी के आदेश जारी कर दिए।
इन रुपयों से जाजोद के पीएचसी सेंटर पर कोविड केयर सेंटर बन सकेगा। इसके लिए जरूरी उपकरण और संसाधन खरीद के लिए ये पैसा काम में लिया जाएगा। वहीं फतेहपुर में विधायक हाकम अली ने भी कोटे से 15 लाख रुपए की वित्तीय और प्रशासनिक मंजूरी जारी की है। इससे भी फतेहपुर में कोविड केयर सेंटर में मशीन खरीदी जाएंगी।
नीमकाथाना एमएलए ने मशीन खरीदने को दिए पैसे नीमकाथाना विधायक सुरेश मोदी ने विधायक कोटे से 4 लाख 55 हजार रुपए मंजूर करते हुए क्षेत्र विकास कार्यक्रम के तहत कपिल अस्पताल में 25 केवीए थ्री फेस साईलेंट डीजी सेट ऑटों मेटिक पैनल खरीद की जाएगी। बता दे कि सीकर विधायक राजेंद्र पारीक अपने कोटे से करीब एक करोड़ रुपए कोविड अस्पताल को दे चुके है। वहीं भामाशाहों से भी मदद दिलवा रहे है।
पूर्व विधायक ने किया प्लाज्मा डोनेट फतेहपुर के पूर्व विधायक नंदकिशोर महरिया ने प्लाज्मा डोनेट किया है। प्लाज्मा डोनेट करने के बाद महरिया ने कहा कि मेरी ओर से किसी का जीवन बचाने के लिए यह सार्थक प्रयास है। महरिया ने बताया कि सुधीर महरिया स्मृति संस्थान ने कोरोना काल शुरू होने से ही सीकर एवं आसपास के क्षेत्र में भोजन के किट बांटने का काम शुरू कर दिया था। अब प्लाज्मा और ब्लड डोनेशन का काम किया जा रहा है। अब तक 225 लोगों को प्लाज्मा डोनेट किया जा चुका है।
महरिया ने अपील करते हुए कहा कि जो पूर्व में कोरोना संक्रमित होकर स्वस्थ हो चुके हैं वह अपना प्लाज्मा डोनेट करें जिससे कि किसी का जीवन बच सके और ऎसी परिस्थितियों में यदि हम प्लाज्मा डोनेट करेंगे तो समाज में जागृति फैलेगी और युवा वर्ग भी प्लाज्मा डोनेट करने के लिए आगे आएंगे। महरिया ने कहा कि यदि 14 दिन बाद डॉक्टर प्लाज्मा डोनेट करने को मंजूरी देते हैं तो वे करने को तैयार है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn